Το σπίτι στον Αι Γιάννη είναι το ιδανικό μέρος για ξεκούραστες διακοπές. Είναι μερικά δευτερόλεπτα κυριολεκτικά απόσταση από τον κόλπο του Άι Γιάννη. Το σπίτι είναι ευρύχωρο με μια οργανωμένη κουζίνα, ένα μπάνιο με τις βασικές ανέσεις, τρεις άνετους χώρους ύπνου, έναν κοινόχρηστο χώρο με καναπέ και τραπέζι και δυο ανεξάρτητους εξωτερικούς χώρους σε δυο επίπεδα. Το σπίτι είναι σε πολύ καλή κατάσταση, γενικά δροσερό, παρ’ όλο που υπάρχει και κλιματισμός που λειτουργεί πολύ καλά. Έχει σίτες σε όλα τα ανοίγματα και προσφέρει πλυντήριο για ρούχα. Ο οικοδεσπότης ήταν διακριτικά διαθέσιμος πάντα και έτοιμος να λύσει μικροζητήματα (πχ το Ίντερνετ που δεν λειτουργούσε ένα βράδυ, λύθηκε το επόμενο πρωί).
Το μέρος είναι μικρο αλλά προσφέρεται για διακοπές χαλάρωσης. Υπάρχει ένα μίνι μάρκετ με τα βασικά, αλλά καλό είναι να έρθει κανείς με προμήθειες. Έχει καφέ δίπλα στην παραλία και μια πολύ καλή ταβέρνα λίγο πιο πάνω. Για τους πιο δραστήριους υπάρχουν αρκετά μέρη να εξερευνήσει κανείς, από την παραλία της Ελυγιάς και τους βράχους με το αλάτι σε κοντινή απόσταση από τον Άι Γιάννη, μέχρι την σπηλιά του Αγίου Αντώνιου και τη μόνη Κουδουμά λίγο πιο μακριά. Εμείς με 4 παιδιά 8-15 ετών χαρήκαμε πολύ την παραλία του χωριού με τον ιδανικά τοποθετημένο βράχο για βουτιές στη μέση του κόλπου, αλλά περπατήσαμε άνετα και μέχρι την Ελυγιά.
Είναι ένα μέρος που θα συστήσουμε σε φίλους και οπωσδήποτε θα ξαναγυρίσουμε κι εμείς, τόσο